रुपैयाँ एक सय
नेपाली १०० रूपैयाँ को नोट (रू १००) नेपाली रूपैयाँको एक सामान्य मूल्यवर्ग हो । रू १०० को नोट सर्वप्रथम पहिलो पटक सदर मुलुकीखानाद्वारा सन् १९४५ मा जारी गरिएको थियो । पहिलो जारी नोटमा तत्कालीन राजा त्रिभुवन शाहको चित्रलाई आवरणमा छापिएको थियो ।

नेपाल राष्ट्र बैङ्कले पहिलो पटक सन् १९६० मा रू १०० को नोट जारी गरेको थियो । वर्तमानमा उपलब्ध तथा चलनचल्तीमा रहेको रूपैयाँ एक सयको नोट सन् २००८ मा जारी गरिएको हो । यो नोट वर्तमान समयमा प्रचलनमा रहेको छ ।

नोट इतिहास
रूपैयाँ सयको नोट सर्वप्रथम वि.स. २००२ सालबाट निस्कासन हुन सुरू भएको थियो । त्यतिबेला रूपैयाँलाई मोरू भन्ने चलन अनुसार तत्काल १०० को नोटलाई मोरू एक सय भनिने गरिन्थ्यो । यो नोट राजा त्रिभुवनका पालामा निस्कासन भएको थियो । यतिबेलाको नोट हालको रूपैयाँ १०० को नोटका तुलनामा लम्बाइमा कम र चौडाइमा बढी नाप भएको थियो । त्यतिबेला नेपालमा  सबैभन्दा ठूलो दरको नोट मोरू एक सयको नै रहेको थियो । सबैभन्दा पहिलो संस्करणको मोरू एक सयको नोटमा गभर्नर जनक राज पण्डितको हस्ताक्षर रहेको थियो । उक्त संस्करण सन् १९४५ सेप्टेम्बर १७ मा जम्मा ४०,००० नोटहरू निस्कासन भएको थियो ।

हस्ताक्षर
नेपाली एक सय रूपैयाँमा हस्ताक्षर रहेका गभर्नरहरूको सुची

नोट विशेषताहरू
हाल रूपैयाँ एक सयको नोटमा रह्का केही विशेषताहरू:

नोटको बायाँतर्फ सगरमाथाको चित्र रहेको छ ।

नोटको मध्यभागको पृष्ठभमिमा नेपालको नक्सा रहेको छ ।

 नोटको मध्य भाग नीर अशोक स्तम्भको चित्रका साथै लुम्बिनी द बर्थ प्लेस अफ लर्ड बुद्ध ।

अशोक स्तम्भको चित्रसँगै दृष्टीविहिनहरूलाई नोट पहिचानका लागि छामेर थापा पाउने कालो थोप्ला समेत रहेको छ ।

 अशोकस्तम्भको बायाँतर्फ अण्डाकारभित्र सिल्भर मेटालिकमा मायादेवीको चित्र रहेको छ ।

 दायाँतर्फ लालिगुराँसको अर्धदृश्य रूपमा पानीछाप रहेको छ ।

यस नोटलाई सिधा हेर्दा रातो रंग, ढल्काएर हेर्दा हरियो रंग देखिने छ ।

नोटको पछिल्लो भागेको मध्यभागमा एकसिंगे माउ गैँडा र बच्चाको चित्र रहेको छ ।

वनोट

सन्दर्भ सामाग्रीहरू

बाह्य सुत्रहरू
phpbanknotenews.com मा नेपाली नोटहरूको पृष्ठ 

नेपाली
रुपैयाँ